
REFERAT

Pentru modificarea Hotărârii Consiliului Local nr. 486/31.10.2006 
privind parcarea vehiculelor grele pe teritoriul Municipiului Timişoara
Având în vedere că, în repetate rânduri, proprietarii sau utilizatorii autovehiculelor ce au o masă totală maximă autorizată mai mare de 3,5 tone, staţionate pe drumurile publice şi terenurile aparţinând domeniului public sau privat ale Municipiului Timişoara, nu comunică identitatea persoanei căreia i-a fost încredinţat autovehiculul spre a fi condus, precum şi faptul că, în momentul aplicării sancţiunii persoanelor juridice, acestea invocă lipsa calităţii de subiect activ al contravenţiei prevăzute de Hotărârea Consiliului Local al Municipiului Timişoara nr. 486/31.10.2006.
Faţă de faptul că nu putem lua măsurile legale care se impun, deoarece actul normativ mai sus menţionat nu prevede vreo sancţiune privind necomunicarea de către proprietarii sau utilizatorii autovehiculelor cu masa totală maximă autorizată mai mare de 3,5 tone a datelor privind persoana căreia i-a fost încredinţat spre deservire autovehiculul.
Propunem modificarea Anexei la Hotărârea Consiliului Local 486/31.10.2006 prin introducerea, în cuprinsul art. 3, a unui nou alineat, cu următorul conţinut:
„Art. 3

(11) Necomunicarea de către proprietarul sau utilizatorul unui vehicul din cele prevăzute în prezenta hotărâre (persoană fizică sau juridică), la solicitarea organelor de control, a identităţii persoanei căreia i-a fost încredinţat vehiculul spre a fi condus, constituie contravenţie şi se sancţionează cu amendă de la 500 lei la 1000 lei”.

